tartuNLP/wikipedia-smugri-20251201 huggingface dataset:
Kristinusko Japanissa

Tämä artikkeli kertoo kristinuskosta Japanissa. Kristinusko on vähemmistöuskonto Japanissa. Maan suurimpia uskontoja ovat shintolaisuus ja buddhalaisuus. Kristittyjä on 1,5 prosenttia Japanin väestöstä. 
Historia.
Kiinasta ja Koreasta muuttaneet ihmiset asuttivat Japanin tuhansia vuosia sitten. Maan alkuperäisuskonto on shintolaisuus, joka on sittemmin sekoittunut buddhalaisuuteen, kungfutselaisuuteen ja taolaisuuteen. Kristityt kirkot muodostavat pienen vähemmistön Japanin kirkoista. Protestanttiset kirkot ovat kristillisen neuvoston kautta edistäneet sovintoa Japanin ja sen miehittämien Aasian maiden välillä. Japanissa toimii useita aktiivisia evankelisia, helluntailaisia ja pyhitysliikkeen ryhmiä. Maassa toimii myös evankelinen allianssi.
Kristinusko Etelä-Koreassa

Tämä artikkeli kertoo kristinuskosta Korean tasavallassa eli Etelä-Koreassa. Kristinusko on Etelä-Korean suurin uskonto. Etelä-Korean väestöstä 19,7 prosenttia kuuluu protestanttisiin kirkkoihin ja 7,9 prosenttia roomalaiskatoliseen kirkkoon. 
Historia.
Kristillinen lähetystyö saapui Koreaan 1800-luvun lopulla. Erityisesti Korean sodan jälkeen kirkot ovat kasvaneet valtavasti. Etelä-Koreassa toimii maailman suurin kristillinen seurakunta, helluntailainen Yoido Full Gospel Church, johon kuuluu noin 800 000 jäsentä. Korean kirkot ovat lähettäneet tuhansia lähetyssaarnaajia ympäri maailmaa. Etelä-Koreasta lähtee maailmalle toiseksi eniten lähetyssaarnaajia (Yhdysvaltojen jälkeen).
Etelä-Korean ekumeeniset kirkot olivat 1960- ja 1970-luvuilla taistelun demokratian ja ihmisoikeuksien puolesta. Näissä kirkoissa kehittyi mm. minjung-teologia. 1980-luvulla Etelä-Korean kirkot aloittivat rauhan- ja yhdistymisliikkeen Pohjois-Korean kristillisen yhteisön kanssa.
Kirkkojenväliset järjestöt.
Etelä-Korean Assemblies of God liittyi kirkkojen kansalliseen neuvostoon vuonna 1997. Etelä-Koreassa toimii myös Korean evankelinen yhteisö, joka on yhteydessä Maailman evankeliseen allianssiin.
Mathias Stoltenberg

Mathias Stoltenberg (etunimi myös muodossa "Matthias"; 21. heinäkuuta 1799 Tønsberg – 2. marraskuuta 1871 Hamar) oli norjalainen taidemaalari. Hän tuli lapsena kuuroksi, ja hänet lähetettiin Kööpenhaminaan opiskelemaan huonekalujen suunnittelua sekä maalaamista. Palattuaan Norjaan hän elätti itsensä kiertelevänä muotokuvamaalarina, mutta teki myös maisemamaalauksia.
Kristinusko Laosissa

Tämä artikkeli kertoo kristinuskosta Laosissa. Kristinusko on vähemmistöuskonto Laosissa. Suurin osa Laosin väestöstä on buddhalaisia. Kristittyjä väestöstä on noin 1,7 prosenttia. Protestanttisista kirkoista menestynein on Gospel Church of Laos.
Historia.
Laos yhdistettiin ensimmäisen kerran yhden hallinnon alle 1400-luvulla. Kristinusko saapui Laosiin 1600-luvulla italialaisten jesuiittasaarnaajien mukana. Suuret katoliset lähetyskeskukset syntyivät Thaimaan vastaiselle rajalle. Vuonna 1713 maa jakautui kolmeen kuningaskuntaan, mikä aiheutti sisäistä tulenarkuutta. Vuonna 1893 Laosista tuli Ranskan siirtomaa, ja maa itsenäistyi vuonna 1949.
Vuodesta 1950 lähtien katolisen lähetystyön painopiste siirtyi vuoristokansoihin. Ensimmäiset protestanttiset lähetyssaarnaajat saapuivat Laosiin 1902. Sveitsiläiset lähetyssaarnaajat Schweizer Brüderin jäsenet käänsivät Raamatun kansan kielelle. Vuoden 1957 jälkeen Overseas Missionary Fellowship -järjestön työntekijät vahvistivat työtään Laosissa. 1970-luvulla kommunistinen hallitus otti haltuunsa kaikki katoliset koulut, orpokodit, asunnot ja kirkot sekä lopetti uskonnollisen koulutuksen. Kaikki ulkomaiset lähetyssaarnaajat karkotettiin maasta. Nykyään maassa on uskonnonvapaus, mutta hallitus valvoo kaikkia julkisia kokouksia.
Kristinusko Malesiassa

Tämä artikkeli kertoo kristinuskosta Malesiassa. Kristinusko on vähemmistöuskonto Malesiassa. Suurin osa Malesian väestöstä on muslimeita. Kristittyjä väestöstä on noin 9,2 prosenttia. 
Historia.
Malesian alueen kuningaskuntien historia yltää 1000-luvun alkuun ja islam saapui alueelle 1300-luvulla. Alue oli myöhemmin portugalilaisten, hollantilaisten ja brittien siirtomaa. Malesia itsenäistyi vuonna 1963 ja Singapore irtautui liittovaltiosta 1965. Malesian virallinen uskonto on sunni-islam ja yhteiskunnan tavoitteena on säilyttää etninen ja uskonnollinen monimuotoisuus tasapainossa.
Malesian suurin ja vanhin kristillinen kirkkokunta on roomalaiskatolinen kirkko. Prostestanttinen lähetystyö saapui Malesiaan 1800-luvulla. Anglikaaninen kirkko on Malesian suurin protestanttinen kirkko. Toiseksi suurin on Malesian metodistikirkko. Muita suuria kirkkokuntia ovat helluntailaiset ja evankeliset kirkot. Malesiassa toimii myös syyrialais-ortodoksinen kirkko.
Kirkkojenväliset järjestöt.
Malesian kirkkojen neuvosto on Malesiassa toimiva ekumeeninen järjestö. Vuonna 1983 perustettu National Evangelical Christian Fellowship on yhteydessä Maailman evankeliseen allianssiin. Nämä kaksi järjestöä ja katolinen kirkko muodostavat yhdessä Malesian kristillisen liiton.
Odessan keskuslinja-autoasema

Odessan keskuslinja-autoasema (; ); omistajayritykseen liittyvissä yhteyksissä myös Odessan kansainvälinen linja-autoasema () on Ukrainan Odessassa toimiva linja-autoasema, joka palvelee sekä kansallista että kansainvälistä liikennettä.
Linja-autoasema sijaitsee M14/M16 valtateiden ja eurooppatien äärellä, noin 2,5 kilometriä Odessan historiallisen keskustan länsipuolella.
Linja-autoaseman rakennus valmistui vuonna 1964. Viime vuosina linja-autoasemaa on ainakin pyritty kunnostamaan.
Kristinusko Myanmarissa

Tämä artikkeli kertoo kristinuskosta Myanmarissa. Kristinusko on vähemmistöuskonto Myanmarissa. Suurin osa Myanmarin väestöstä on buddhalaisia. Kristittyjä väestöstä on noin 6,2 prosenttia. Myanmarin suurin kirkko on Myanmarin baptistikonventti. Monet helluntailaiset ja evanekliset seurakunnat ovat kasvavia ja aktiivisia. 
Historia.
Ensimmäinen Burman valtkaunta perustettiin 100-luvulla ja alueesta tuli brittien hallinnoima 1800-luvulla. Katoliset lähetyssaarnaajat saapuivat alueelle 1500-luvulla ja protestanttiset lähetystyöt alkoivat 1800-luvulla. Maa itsenäistyi vuonna 1948 ja se joutui sotilasdiktatuurin alaisuuteen vuosina 1962–1990.
Kirkkojenväliset järjestöt.
Myanmarissa toimii ekumeeninen kirkkojen neuvosto ja evankeliseen allianssiin kuuluva evankelinen kristillinen yhteisö.
Kristinusko Nepalissa

Tämä artikkeli kertoo kristinuskosta Nepalissa. Kristinusko on vähemmistöuskonto Nepalissa. Suurin osa Nepalin väestöstä on hinduja. Kristittyjä väestöstä on noin 1,8 prosenttia. 
Historia.
Nepal oli vuoden 2008 monarkian lakkautukseen saakka maailman ainoa maa, jonka valtionuskonto oli hindulaisuus. Kristityt ovat olleet Nepalissa pieni vähemmistö. Enimmäkseen Nepalin kristityt ovat olleet joko evankelisten tai karismaattisten kirkkojen jäseniä, jotka perustettiin vuoden 1951 jälkeen.
Kristinusko Pakistanissa

Tämä artikkeli kertoo kristinuskosta Pakistanissa. Kristinusko on vähemmistöuskonto Pakistanissa. Suurin osa Pakistanin väestöstä on muslimeja. Pakistanin väestöstä on ei-muslimeja, kuten kristittyjä ja hinduja noin 3,5 prosenttia väestöstä. 
Historia.
Nykyinen Pakistanin alue on historiallista Indus-laaksoa, jota ovat asuttaneet monet kansat. Kristinusko saapui alueelle jo 700-luvulla. Alue islamisoitui arabiväestön mukana. Maasta tuli brittiläinen siirtomaa ja osa brittiläistä Intiaa 1800-luvulla. 1800-luvulla alkoi myös aktiivisempi katolisten ja protestanttisten kirkkojen perustaminen alueelle. Intian itsenäistyminen 1947 ja sitä suerannut niemimaan jakautuminen johti Pakistanin syntymiseen. Pakistan on ollut islamilainen tasavalta vuodesta 1956. Vuonna 1971 Itä-Pakistan itsenäistyi Bangladeshiksi.
Kirkkojenväliset järjestöt.
Vuonna 1970 anglikaanit, metodistit, luterilaiset ja osa presbyteereistä muodosti yhteisen Pakistanin kirkon. Pakistanissa toimii useita evankelisia ja helluntailaisia kirkkoja. Ekumeenisena järjestönä Pakistanissa toimii kirkkojen kansallinen neuvosto. Pakistanissa toimii myös evankelinen yhteisö.
Jarkko Tammisen maailma

Jarkko Tammisen maailma oli MTV3-kanavalla esitetty komediasarja, jonka ensimmäinen jakso esitettiin 9. syyskuuta 2023. Ohjelmassa imitaattori Jarkko Tamminen esitti yli sataa imitaatiohahmoaan.
Ohjelmassa esiintyi myös useita julkisuuden henkilöitä esittäen itseään, muun muassa Maria Veitola, Jaakko Saariluoma, Ile Uusivuori, Vappu Pimiä, Sami Sykkö, Jaakko Loikkanen, Tami Tamminen, Ressu Redford, Janne Porkka, Arman Alizad, Janne Kataja, Jussi 69, Marja Hintikka ja Anne Kukkohovi.
Ecolines

Ecolines on latvialainen joukkoliikenneyhtiö, jonka pääkonttori sijaitsee Riiassa, Latviassa. Se on suurehko, erityisesti keskisessä ja itäisessä Euroopassa liikennöivä linja-autoyhtiö. Yritysen linja-autot ajavat päivittäin yli 200 kaupunkiin, jotka sijaitsevat 20 eri maassa.
Eidfjordin vanha kirkko

Eidfjordin vanha kirkko () on Norjan Eidfjordissa sijaitseva keskiaikainen kivikirkko, joka valmistui todennäköisesti 1200-luvun lopulla. Ensimmäinen kirjallinen maininta siitä on vuodelta 1310.
Erik Børresen

Erik Andreas Børresen (17. syyskuuta 1785 Drammen – 14. tammikuuta 1860 Drammen) oli norjalainen kauppias ja laivanvarustaja. Hän oli omana aikanaan yksi Drammenin rikkaimmista ja vaikutusvaltaisimmista asukkaista, ja häntä kutsuttiin jopa lempinimellä "kuningas Erik". Børresen testamenttasi enimmän osan omaisuudestaan yleishyödyllisiä hankkeita edistämään perustetulle säätiölle.
Arnfinn Vik

Arnfinn Vik (20. toukokuuta 1901 Drammen – 13. syyskuuta 1990) oli norjalainen työväenpuolueen poliitikko, joka toimi Oslon pormestarina vuosina 1945–1947. Toisen maailmansodan aikana hän oli maanpaossa Ruotsissa, josta käsin oli mukana vastarintaliikkeen johdossa.
KAI T-50 Golden Eagle

KAI T-50/FA-50 Golden Eagle () on Korea Aerospace Industriesin Lockheed Martinin kanssa kehittämä sarja yliäänisiä suihkuharjoitushävittäjiä ja kevyitä taistelulentokoneita. T-50 on ensimmäinen eteläkorealaisperäinen yliäänikone. Sen kehitys alkoi 1990-luvulla ja ensilento tapahtui vuonna 2002.
Mallit.
Näiden lisäksi eri käyttäjämaiden versiot eroavat hieman toisistaan, ja malleihin on tullut myöhemmin päivityksiä (esim. FA-50 Block 10 tai Block 20).
Göran Stenberg

Göran Mikael Stenberg (13. maaliskuuta 1935 Hämeenlinna – 13. huhtikuuta 2014) oli suomalainen yritysjohtaja, joka on saanut kauppaneuvoksen arvonimen.
Stenbergin vanhemmat olivat hammaslääkäri Ole Göran Mikael Stenberg ja Majlis Sundgren. Hän avioitui 1957 pankkivirkailija Marja-Sinikka Kajavan kanssa. Stenberg valmistui farmaseutiksi 1957 ja luonnontieteiden kandidaatiksi 1963 Helsingin yliopistosta. Hän oli Suomen UCB Oy:n lääke-esittelijä 1957–1963, Orion Oy:n vientipäällikkö 1963, Oy Alfred Benzon Ab:n toimitusjohtaja 1963–1974, Hässle-Ciba-Geigy Oy:n markkinointijohtaja, varatoimitusjohtaja 1974–1975 ja toimitusjohtaja 1975–1979 sekä Suomen Astra Oy:n toimitusjohtaja 1979–1994. Stenbergillä oli työuransa aikana myös useita lääketeollisuuden ja muita asiantuntija- ja luottamustehtäviä. Kauppaneuvoksen arvonimen hän sai 1994.
Stenberg kuoli vuonna 2014 ja hänet on haudattu Kauniaisissa Kauniaisten hautausmaalle.
Kristinusko Filippiineillä

Tämä artikkeli kertoo kristinuskosta Filippiineillä. Kristinusko on Filippiinien suurin uskonto. Suurin osa väestöstä, 79,5 prosenttia, kuuluu roomalaiskatoliseen kirkkoon. Muita kristillisiä kirkkokuntia edustaa 6,1 prosenttia väestöstä. Protestanteista noin 50 prosenttia kuuluu helluntailaisiin ja evankelisiin seurakuntiin.
Filippiinit oli vuonna 2015 maailman viidenneksi suurin kristillisen väestön omaava valtio yli 94 miljoonalla kristityllä. Filippiineillä asui noin 4,1 prosenttia maailman kristitystä väestöstä. Kristillisen väestön ennustetaan kasvavan Filippiineillä vuoteen 2060 mennessä yli 152 miljoonaan.
Historia.
Filippiinit koostuvat yli 7000 saaresta, jonka espanjalaiset ottivat siirtomaa-alueekseen 1500-luvulla. Espanjan valtakaudella maahan perustettiin katolinen kirkko. Vuonna 1898 Espanja luovutti siirtomaansa Yhdysvalloille ja useat protestanttiset lähetystyöt saapuivat alueelle 1900-luvulla. Filippiinit itsenäistyi vuonna 1946.
Kirkkojenväliset järjestöt.
Kirkkojen kansallinen neuvosto perustetttiin vuonna 1963 yhdistämään päälinjan protestanttisten kirkkojen ekumeeniseksi ryhmäksi. Filippiineillä toimii myös evankelisten kirkkojen neuvosto.
Kristinusko Singaporessa

Tämä artikkeli kertoo kristinuskosta Singaporessa. Kristinusko on Singaporen toiseksi suurin uskonto buddhalaisuuden jälkeen. Väestöstä 18,9 prosenttia kuuluu kristillisiin kirkkoihin. 
Historia.
Singapore kuului pitkään Johoren sulttaanikuntaan. Siitä tuli brittiläisten siirtomaa vuonna 1867. Siirtomaakaudella Singaporeen perustettiin katolinen, anglikaaninen, metodistinen ja presbyteerinen kirkko. Singapore liittyi Malesian liittoon 1963 ja itsenäistyi 1965. Singaporessa on perinteisesti ollut monimuotoinen väestö.
Valtion sääntely perustuu uskonnollisten ryhmien välisen harmonian tavoitteeseen. Vuonna 1987 Singaporen hallitus sulki Aasian kristillisen konferenssin (Christian Conference of Asia) päämajan ja karkotti sen kumouksellisia liikkeitä tukevana järjestönä. Vuonna 1991 Singapore otti käyttöön uskonnollista harmoniaan ylläpitävän lain, joka säätelee uskontoja ja uskonnollista toimintaa.
Helluntailaiset, evankeliset ja karismaattiset seurakunnat tulivat Singaporeen 1900-luvulla. Singapore on ollut evankelisen liikkeen vahvaa aluetta protestanttien ja anglikaanien keskuudessa.
Kirkkojenväliset järjestöt.
Anglikaaninen, metodistinen ja presbyteerinen kirkot muodostavat yhdessä kirkkojen kansallisen neuvoston (National Council of Churches). Singaporessa toimii myös Singaporen evankelinen yhteisö (Evangelical Fellowship of Singapore), joka on yhteydessä Maailman evankeliseen allianssiin (World Evangelical Alliance, WEA).
Kristinusko Sri Lankassa

Tämä artikkeli kertoo kristinuskosta Sri Lankassa. Kristinusko on vähemmistöuskonto Sri Lankassa, jonka väestöstä valtaosa on buddhalaisia. Väestöstä 6,1 prosenttia kuuluu roomalaiskatoliseen kirkkoon ja muihin kristillisiin kirkkoihin 1,3 prosenttia. 
Historia.
Sri Lankan väestö saapui saarella luultavasti noin 500 vuotta eKr. Buddhalaisuudesta tuli saaren pääuskonto. Saaresta tuli osa brittien valtakuntaa vuonna 1815. Katolinen kirkko on saaren vanhin ja suurin kristillinen kirkko. 1800-luvulla saarelle tulivat myös metodismi ja anglikaanisuus. Nykyisin saarella toimii myös Assemblies of God -helluntaiseurakunta.
Kirkkojenväliset järjestöt.
Sri Lankassa toimii ekumeeninen kansallinen kirkkojen neuvosto sekä maailman evankeliseen allianssiin kuuluva evankelinen liitto. Järjestöt ovat tehneet yhteistyötä ylläpitääkseen rauhanomaisia suhteita.
Kristinusko Taiwanissa

Tämä artikkeli kertoo kristinuskosta Taiwanissa. Kristinusko on vähemmistöuskonto Taiwanissa, jonka väestöstä valtaosa on buddhalaisia ja taolaisia. Väestöstä 3,9 prosenttia kuuluu kristillisiin kirkkoihin. 
Historia.
Taiwan oli 1500-luvulta 1800-luvun loppuun osa Kiinaa. Kristinusko saapui saarelle jo 1600-luvulla, mutta kehittyi merkittäväksi uskonnoksi vasta 1800- ja 1900-luvuilla. Vuosina 1895–1945 se tunnettiin Japanin siirtomaana, nimeltä Formosa. Toisen maailmansodan jälkeen saaresta tuli jälleen osa Kiinaa. Kommunistien vallattua manner-Kiinan vuonna 1949 noin kaksi miljoonaa nationalistia pakeni Taiwaniin ja julistautui Kiinan hallitukseksi.
Taiwanissa on vahvasti kristitty alkuperäisväestö. Katolisen ja presbyteerisen kirkon lisäksi Taiwanissa toimivat evankeliset, helluntailaiset ja karismaattiset kirkot.
Kristinusko Thaimaassa

Tämä artikkeli kertoo kristinuskosta Thaimaassa. Kristinusko on vähemmistöuskonto Thaimaassa, jonka väestöstä valtaosa on buddhalaisia. Väestöstä noin 1 prosentti kuuluu kristillisiin kirkkoihin. 
Historia.
Thaimaan historia ulottuu vuoteen 1238. Vuonna 1932 Thaimaasta tuli perustuslaillinen monarkia. Kuningas on thai-buddhalaisuuden suojelija ja kansallisen yhtenäisyyden symboli. Katoliset lähetyssaarnaajat aloittivat työskentelyn Siamissa 1600-luvulla ja protestantit 1800-luvulla. Toisen maailmansodan jälkeen Thaimaahan tuli monia muita kirkkoja ja ryhmiä. Siitä huolimatta kristityt ovat edelleen pieni ryhmä Thaimaassa.
Thaimaan suurimpia protestanttisia ryhmiä ovat Kristuksen kirkko sekä karennibaptistien konventio. Kristuksen kirkko ja katolinen kirkko toimivat yhteisessä komiteassa. Thaimaan evankeliseen yhteisöön kuuluu suuri määrä helluntailaisia ja evankelisia ryhmiä.
Kristinusko Itä-Timorissa

Tämä artikkeli kertoo kristinuskosta Itä-Timorissa. Kristinusko on Itä-Timorin suurin uskonto. Suurin osa väestöstä, 97,6 prosenttia, kuuluu roomalaiskatoliseen kirkkoon. Protestanttisiin ja evankelisiin ryhmiin kuuluu 2 prosenttia väestöstä. 
Historia.
Itä-Timorin enemmistökirkko on katolinen kirkko. Katolisilla on ollut tärkeä rooli itsenäisyyttä johtaneessa taistelussa. Protestanttinen kirkko on vähemmistökirkko, joka on ylläpitänyt oikeuden ja sovinnon merkitystä. Toinen vähemmistökirkko on helluntailainen Assemblies of God.
Kristinusko Amerikan Samoalla

Tämä artikkeli kertoo kristinuskosta Amerikan Samoalla. Kristinusko on Amerikan Samoan suurin uskonto. Suurin osa väestöstä, 98,3 prosenttia, kuuluu kristillisiin kirkkoihin. 
Historia.
Tyynenmeren saaristossa sijaitseva Samoan saaristo on ollut asutettuna noin 2000 vuoden ajan. 1900-luvulla Yhdysvallat ja Saksa jakoivat saariryhmän kahtia. Itäpuolinen Amerikan Samoa on yhdysvaltain itsehallinnollinen alue. Kongregationalistinen kirkko on saariston suurin kirkko. Helluntaialiset ja muut isenäiset kirkkokunnat ovat laajentuneet merkittävästi viimeisten vuosikymmenten aikana.
Kirkkojenväliset järjestöt.
Amerikan Samoalla toimii ekumeeninen kirkkojen kansallinen neuvosto, joka yhdistää protestanttiset kirkot ja katolisen kirkon. Amerikan Samoan ja Samoan metodistikirkot muodostavat yhdessä yhteisen kirkon.
Peda.net

Peda.net on Jyväskylän yliopiston Koulutuksen tutkimuslaitoksen julkaisema verkko-oppimisympäristö ja julkaisualusta sekä rekisteröity tavaramerkki. Peda.net on alkanut vuonna 1997 PEDANET-hankkeesta. Vuonna 2001 PEDANET-hankkeen päättymisen jälkeen hanke vakiintui Jyväskylän yliopiston Koulutuksen tutkimuslaitoksen koordinoimaksi tutkimus- ja kehittämishankkeeksi. Hankkeen jälkeen Peda.netin käyttö on laajentunut perusopetuksesta esimerkiksi varhaiskasvatukseen ja kansalaisopistoihin.
Peda.net on selainkäyttöinen ympäristö, joka koostuu maksuttomasta OmaTilasta ja maksullisesta organisaatioympäristöstä, jossa opetustoiminta järjestetään. OmaTila on jokaiselle rekisteröityneelle käyttäjälle luotava henkilökohtainen profiili, jolla käyttäjä toimii kaikissa Peda.net-palvelussa toimivissa organisaatioissa.
Peda.netin käyttö.
Peda.net on käytössä Suomessa noin 170 kunnassa. Peda.netin käyttäjäkunta koostuu varhaiskasvatuksen, perusopetuksen, toisen asteen, korkeakoulujen ja vapaan sivistystoimen opiskelijoista ja opetushenkilöstöstä. Lisäksi hankkeissa, järjestöissä ja yrityksissä voidaan käyttää Peda.net-palvelua esimerkiksi koulutuskäyttöön.
Peda.netiä käytetään paitsi oppimisympäristönä myös julkaisualustana, esimerkiksi koulujen kotisivuina, intranetinä ja henkilökohtaisena pilvitallennustilana. OmaTila on henkilökohtainen, joten saman tunnuksen käyttöä voi jatkaa oppilaitoksen tai organisaation vaihtuessa. Koska OmaTila ei ole organisaatiosta riippuvainen, kuka tahansa voi rekisteröidä maksutta käyttöönsä OmaTilan. 
Peda.netissä on mahdollista muokata sivun ulkoasua, lisätä ja jakaa materiaaleja sekä tehdä tehtäviä. Peda.net-palveluun voi tuottaa materiaalia itse, mutta palvelussa on myös saatavilla sekä Peda.netin omaa että muiden yhteistyökumppaneiden tuottamaa materiaalia. Peda.net mahdollistaa kuvien, videoiden ja erilaisten tiedostojen jakamisen esimerkiksi teksti- ja blogi-työvälineillä. Peda.netissä on tarjolla myös lomakkeen ja palautuskansion kaltaisia työvälineitä tehtävien tekemiseen ja muun muassa keskustelufoorumi ja ryhmämuistio yhteisölliseen työskentelyyn. Lisäksi Peda.netiin on tuotu ulkopuolisten toimijoiden työvälineitä, kuten LoadMyBook-äänikirjamoduuli.
Kristinusko Cookinsaarilla

Kristinusko on Cookinsaarten suurin uskonto. Vuoden 2021 väestölaskennassa 43,1 % ilmoitti kuuluvansa Cook Islands Christian Church -uskontokuntaan. Roomalaiskatolisia väestöstä oli 16,7 %, adventisteja 8,3 %, ja kahteen suurimpaan helluntailaiseen kirkkokuntaan kuului yhteensä 5,7 %.
Cookinsaarilla toimii uskonnollinen neuvoa-antava neuvosto, johon kuuluvat protestanttien, katolisten ja helluntailaisten lisäksi mormonit.
Kristinusko Fidžillä

Tämä artikkeli kertoo kristinuskosta Fidžillä. Kristinusko on Fidžin suurin uskonto. Väestöstä 45 prosenttia kuuluu protestanttiisiin kirkkoihin ja 10,4 prosenttia muihin kristillisiin kirkkoihin. Suuri protesntattinen kirkko on metodistikirkko. 
Historia.
Fidžin saaret olivat asutettuja jo ennen eurooppalaista siirtomaa-aikaa. Vuonna 1874 Fidžistä tuli Britannian siirtomaa. Fidži itsenäistyi 1970. Maan suurin kirkkon on metodistikirkko. Helluntailaisia ja karismaattisia ryhmiä on noin neljännes protestanteista.
Kirkkojenväliset järjestöt.
Fidžillä toimii ekumeeninen kirkkojen neuvosto sekä evankelinen yhteisö. Suvassa toimii myös Tyynenmeren alueellinen toimielin Pacific Conference of Churches.
Kristinusko Ranskan Polynesiassa

Tämä artikkeli kertoo kristinuskosta Ranskan Polynesiassa. Kristinusko on Ranskan Polyneisan suurin uskonto. Väestöstä 54 prosenttia kuuluu protestanttisiin kirkkoihin ja 30 prosenttia roomalaiskatoliseen kirkkoon. 
Historia.
Ranskan Polynesia sijaitsee Tyynenmeren polynesialaisessa osassa, jonka Ranska otti haltuunsa 1800-luvulla. Protestanttinen lähetystyö oli läsnä alueella jo ennen Ranskan siirtomaavaltaa. Evankelinen Maohi-kirkko on Ranskan polynesian suurin kirkko. Kirkko on ollut ydinvoiman vastaisen taistelun eturintamassa.
Gabriel Orozco

Gabriel Orozco (s. 27. huhtikuuta 1962 Veracruz) on meksikolainen taidemaalari, kuvanveistäjä ja valokuvaaja. Hän saavutti suurimman suosionsa 1990-luvun alussa tutkimalla muun muuassa valokuvausta ja piirrustusta. 
Orozco toteutti laajalti matkoja, jonka perusteella hän loi terrakottateoksia documenta XI:lle vuonna 2002. Orozcon teoksia on ollut usein esillä monissa kansainvälisissä näyttelyissä, kuten Venetsian biennaalissa ja Los Anglesin nykytaiteen museossa.
Eetu Mömmö

Eetu Mömmö (s. 4. toukokuuta 2002) on suomalainen jalkapalloilija, pelipaikaltaan hyökkääjä. Hän edustaa Veikkausliigan SJK:ta, lainalla italialaisesta Leccestä.
Ura.
Mömmö aloitti jalkapallon TPV:n junioreissa, josta hän siirtyi Ilveksen organisaatioon vuonna 2017. Ilveksen paidassa Mömmö teki debyyttinsä Veikkausliigassa kauden 2019 toiseksi viimeisessä ottelussa IFK Mariehamnia vastaan. Kaudella 2020 Mömmö pelasi 18 ottelua Veikkausliigassa, onnistuen kerran maalinteossa. Kaudella 2021 Mömmö ehti pelata 13 liigaottelua, joissa hän teki neljä maalia.
Elokuussa 2021 Mömmö siirtyi viisivuotisella sopimuksella Italian Serie B:ssä pelaavaan Leccen organisaatioon. Leccessä Mömmö on pelannut seuran Primavera-joukkueessa. Helmikuussa 2023 Mömmö siirtyi loppuvuoden kattavalla lainasopimuksella Islannin pääsarjaan FH Hafnarfjörðurin riveihin. Vuoden päästä, helmikuussa 2024, Mömmö siirtyi kaudeksi 2024 osto-option sisältävällä lainasopimuksella Veikkausliigan SJK:hon.
Maajoukkue.
Mömmö on edustanut Suomea U17- ja U21-maajoukkueissa.
Keltaminla

Keltaminla ("Chrysominla strigula") on pyrstötimaleihin kuuluva varpuslintu.
Keltaminla on selkäpuolelta kellanvihreä, vatsapuolelta keltaisempi, päälaki ja pyrstön alapuoli ovat oranssinsävyiset. Linnussa on mustia kuvioita.
Keltaminlan levinneisyysalue ulottuu Himalajalta itään Kiinaan ja Vietnamiin asti.
Catherine Spaak

Catherine Spaak (3. huhtikuuta 1945 Boulogne-Billancourt, Ranska - 17. huhtikuuta 2022 Rooma, Italia) oli ranskalais-italialainen näyttelijä ja laulaja.
Elämä.
Spaakin vanhemmat olivat käsikirjoittaja Charles Spaak ja näyttelijä Claudie Clèves, jotka olivat kumpikin belgialaisia. Hän muutti nuorena Ranskasta Italiaan ja sai Italian kansalaisuuden. Hän meni naimisiin neljä kertaa.
Ľudovít Štúran ritarikunta

Ľudovít Štúran ritarikunta () on slovakialainen ritarikunta. Se perustettiin 2. helmikuuta 1994. Ritarikunta on nimetty Slovakian kansalliseen heräämiseen vaikuttaneen Ľudovít Štúrin mukaan.
Kunnianosoitusta jaetaan tunnustuksena poikkeuksellisista saavutuksista demokratian ja sen kehityksen, ihmisoikeuksien sekä vapauden hyväksi. Lisäksi Slovakian puolustaminen sekä erityislaatuiset ansiot politiikan hallinnon, paikallisen itsehallinnon, talouden, tieteen, taiteen, koulutuksen ja urheilun saralla lasketaan myöntämisperusteiksi. Saajan ei tarvitse olla Slovakian kansalainen.
Ehdotukset ritarikunnan nimityksiin tekee joko Slovakian hallitus tai parlamentti, jotka presidentti hyväksyy. Presidentti voi myös käyttää omaa harkintaansa nimityksissä ilman parlamentin tai hallituksen ehdotuksia.
Kunniamerkkiä jaetaan kahdessa divisionassa (siviilit ja sotilaat) sekä kolmessa luokassa:
Košicen kansainvälinen lentoasema

Košicen kansainvälinen lentoasema on lentoasema, joka sijaitsee Borcan kaupunginosassa, Košicessa, 230 metrin korkeudessa merenpinnan yläpuolella.
Alunperin lentoasema rakennettiin sotilaskäyttöön, mutta vuonna 1950 siitä rakennettiin siviililentoliikenteelle tarkoitettu asema. Lentoasema avattiin vuonna 1951, ja kolme vuotta myöhemmin asemalle rakennettiin kahden kilometrin pituiseksi laajennettu kiitotie, terminaali, konehalli ja lennonjohtotorni. Kiitorataa pidennettiin jälleen 1 100 metrillä vuosina 1974-1977. Sotilastoiminta lentoasemalla lopetettiin vuonna 2004.
Andrej Hlinkan ritarikunta

Andrej Hlinkan ritarikunta () on slovakialainen ritarikunta. Se perustettiin 2. helmikuuta 1994. Sitä myönnetään tunnustuksena Slovakian kansalaisille Slovakian valtion perustamisen hyväksi tehdyistä teoista. Nimityksistä päättää Slovakian presidentti, joka ottaa ehdotuksia vastaan maan parlamentilta tai hallitukselta. Lisäksi presidentti voi käyttää omaa harkintaansa nimityksissä.
Kunniamerkkiä jaetaan kolmessa luokassa:
Melissa Mathison

Melissa Marie Mathison (3. kesäkuuta 1950 Los Angeles - 4. marraskuuta 2015 Los Angeles) oli yhdysvaltalainen elokuvakäsikirjoittaja. Hän käsikirjoitti elokuvan "E.T." (1982), joka toi hänelle parhaan alkuperäisen käsikirjoituksen Oscar-ehdokkuuden ja parhaan käsikirjoituksen Bafta-ehdokkuuden.
Elämä.
Mathison aloitti uransa avustajana elokuvissa "Kummisetä osa II" (1974) ja "Ilmestyskirja. Nyt" (1979), minkä jälkeen hän ryhtyi käsikirjoittajaksi. Hän meni vuonna 1983 naimisiin näyttelijä Harrison Fordin kanssa. Heidän liittonsa päättyi avioeroon vuonna 2004.
Milan Rastislav Štefánikin risti

Milan Rastislav Štefánikin risti () on slovakialainen kunnianosoitus. Se on perustettu 2. helmikuuta 1994. Kunnianosoitusta jaetaan tunnustuksena sellaisille Slovakian kansalaisille, jotka ovat henkensä uhalla puolustaneet Slovakiaa tai pelastaneet toisen ihmisen tai jotain arvokasta tavaraa. Nimityksistä päättää Slovakian presidentti, joka saa ehdotuksia maan parlamentilta tai hallitukselta. Lisäksi presidentti voi tehdä nimityksiä myös oman harkintansa mukaan.
Kunnianosoitusta jaetaan kolmessa luokassa:
Slovakialainen viittomakieli

Slovakialainen viittomakieli () on pääsääntöisesti Slovakian kuurojen yhteisön käyttämä viittomakieli. Sen lähimpiä sukulaiskieliä ovat mm. tšekkiläinen, romanialainen ja unkarilainen viittomakielet.
Slovakialaisen viittomakielen käyttäjiä on noin 5000. Maassa arvioidaan olevan jopa 250 000 kuulovammaista. Kielen ei katsota olevan uhanalainen.
Kieli alkoi kehittyä Bratislavan kuulovammaisille tarkoitetussa koulussa 1830-luvulla, kun yhteisen kielen kautta viittomakielen käyttäjät alkoivat järjestäytyä ja käyttämään kieltään. Slovakian kuurojen yhteisö loi kielelle standardimuodon, joka kodifioitiin syyskuussa 2020. Tällä haluttiin osittain lujittaa kielen asemaa omana kielenään. Samaan aikaan Trnavan yliopistossa aloitettiin uusi viittomakielen koulutusohjelma.
Työ sähköisen sanakirjan kokoamiseksi aloitettiin vuonna 2013 ja sanakirja julkaistiin viisi vuotta myöhemmin.
Tioureadioksidi

Tioureadioksidi (CH4SN2O2) on orgaaninen yhdiste. Yhdistettä voidaan käyttää tekstiiliteollisuudessa ja orgaanisen kemian synteeseissä.
Ominaisuudet, valmistus ja käyttö.
Huoneenlämpötilassa tioureadioksidi on valkoista kiteistä ainetta. Yhdiste liukenee erittäin hyvin veteen, mutta on orgaanisiin liuottimiin niukkaliukoinen. Kuumennettaessa se hajoaa ureaksi, rikkidioksidiksi ja rikiksi. Tioureadioksidin rakenne kiinteänä ei ole täysin tiedossa ja se on mahdollisesti karbeeninkaltainen. Vesiliuoksessa tioureadioksidin tautomeeri on sulfiinihappo. Tätä muotoa nimitetään myös formamidiinisulfiinihapoksi tai aminoiminometaanisulfiinihapoksi.
Tioureadioksidia valmistetaan hapettamalla tioureaa vetyperoksidilla. Reaktiossa voidaan käyttää muitakin hapettimia kuten peretikkahappoa, klooridioksidia tai singlettihappea.
Tioureadioksidia käytetään pelkistimenä tekstiilien valkaisun ja värjäyksen yhteydessä. Orgaanisen kemian synteeseissä yhdistettä käytetään pelkistämään aldehydejä ja ketoneja alkoholeiksi tai disulfideja tioleiksi. Tioureadioksidi muodostaa imidatsolijohdannaisia reagoidessaan β-asetyylivinyylifosfoniumsuolojen kanssa.
Sisarukset (suomalainen elokuva)

Sisarukset on Saara Cantellin ohjaama suomalainen draamaelokuva, jonka ensi-ilta oli 27. lokakuuta 2023.
"Sisaruksissa" kolmekymppiset kaksoset Jenna ja Joni saavat tietää, että heidän isällään on kolmaskin lapsi, sisko Jóna, joka asuu Islannissa. Sisaruskolmikon tapaaminen mullistaa jokaisen maailman, ihmissuhteet ja tulevaisuuden. Elokuvaa on kuvattu seitsemän vuoden ajan päähenkilöitä seuraten. Tavanomaisesta poikkeavalla metodilla tehty draama yhdistää fiktiota, improvisaatiota ja todellista elämää. Käsikirjoitus on muodostunut työryhmän yhteistyönä. "Sisarukset" on Saara Cantellin kymmenes pitkä fiktioelokuva.
"Sisarusten" pääosissa nähdään Henna Tanskanen, Lauri Tanskanen ja Elín Petersdóttir. Aviopari Henna ja Lauri Tanskanen näyttelevät elokuvassa kaksosia ja suomalais-islantilainen Elín heidän siskoaan. Elokuvan ovat tuottaneet Kaarle Aho ja Kai Nordberg Making Movies -tuotantoyhtiöstä ja elokuvan levittää Nordisk Film.
Elokuvan miespääosan esittäjällä Lauri Tanskasella diagnosoitiin vuonna 2016 syöpä, kesken elokuvan kuvausten, jotka kestivät yhteensä seitsemän vuotta. Elokuvassa käsitellään myös Tanskasen sairautta.
Jeʹvida

Jeʹvida on Katja Gauriloffin ohjaama koltansaamenkielinen suomalainen elokuva, joka tuli ensi-iltaan lokakuussa 2023. Elokuva sai maailmanensi-iltansa kesäkuussa 2023 New Yorkin Tribeca-festivaalilla. Elokuva valittiin myös Toronton elokuvajuhlille.
"Jeʹvida" on ensimmäinen koltansaamenkielinen elokuva. Elokuva kuvaa kolttasaamelaisnaisen elämää suomalaistamisen ajanjaksona, jolloin koltansaamen kielen käyttöä paheksuttiin, ja sitä, kuinka suomalaistaminen on vaikuttanut kokonaiseen kansaan. Elokuva seuraa päähenkilö Jeʹvidan elämää kolmessa eri ajanjaksossa: 10-vuotiaana vuonna 1952, nuorena aikuisena 1960-luvulla ja 76-vuotiaana nykypäivänä.
Elokuvassa Jeʹvidaa esittävät Agafia Niemenmaa, Heidi Uʹlljan Gauriloff ja Sanna-Kaisa Palo. Jeʹvidan äitiä esittää Heini Wesslin, ukkia Erkki Gauriloff ja mummoa Matleena Fofonoff.
Elokuvan on tuottanut Oktober-tuotantoyhtiön Joonas Berghäll, ja sen levittää suomalaisiin elokuvateattereihin Future Film.
Elokuva voitti Jussi-palkinnot pukusuunnittelusta, musiikista ja äänisuunnittelusta. Katja Gauriloff ja Niillas Holmberg palkittiin elokuvan käsikirjoituksesta Sylvi-palkinnolla sekä Viitasaaren Humanismin käsi -palkinnolla 2024.
Nivyn keskus

Nivyn keskus () eli tai pelkästään Nivy on syyskuussa 2021 avattu linja-autoaseman, kauppakeskuksen ja toimistotalon kokonaisuus Slovakian pääkaupungissa Bratislavassa.
Nivyn keskus rakennettiin vuosina 2017-2021 ja se maksoi 345 miljoonaa euroa. Keskuksen avaaminen lykkäytyi koronapandemian vuoksi alkujaan suunnitellusta seuraavaan vuoteen.
Nivyn linja-autoasema.
Keskeinen osa keskusta on Nivyn linja-autoasema eli Nivyn asema (), joka toimii Bratislavan kaukoliikenteen päälinja-autoasemana. Tältä osin Nivyn asema korvasi aiemman, samalta tontilta puretun Bratislavan Mlynské Nivyn linja-autoaseman (1983-2017). Ainakin osa linja-autoyhtiöistä käyttää yhä asemasta sen kotikatuun viittaavaa nimeä esimerkiksi muodossa "Bus Station "Mlynske Nivy"" tai "AS Mlynské Nivy".
Kauppakeskus Nivy.
Nivy on pinta-alaltaan Slovakian suurin kauppakeskus. Kauppakeskuksen katolle on rakennettu oleskelu- ja virkistysalue.
Toimistotalo Nivy Tower.
Kokonaisuuteen kuuluva Nivy Tower -toimistotalo kohoaa 125 metrin korkeuteen, ja oli valmistuessaan Slovakian korkein toimistotalo.
Kristinusko Marshallinsaarilla

Tämä artikkeli kertoo kristinuskosta Marshallinsaarilla. Kristinusko on Marshallinsaarten suurin uskonto. Suurin osa väestöstä, 79,3 prosenttia, kuului vuonna 2021 protestanttisiin kirkkoihin. Marhallin suurimmat kirkkokunnat ovat United Church of Christ sekä Assemblies of God. Roomalaiskatoliseen kirkkoon kuului vuonna 2021 9,3 prosenttia väestöstä. 
Historia.
Marshallinsaarista tuli osa Saksan Uuden-Guinean protektoraattia vuonna 1885. Samoihin aikoihin myös kristinusko saapui saarille. Alue oli ydinkoealuetta vuoteen 1962 asti, mikä näkyi myös kirkkojen maailmanneuvostossa. Saarilla asuva Darleen Keju-Johnson vetosi neuvoston kokouksessa 1983 ydinvoimattoman Tyynenmeren puolesta.
Guru Gobind Singh

Guru Gobind Singh (; 22. joulukuuta 1666 – 7. lokakuuta 1708), syntymänimeltään Gobind Das (), oli kymmenes ja viimeinen sikhiläisyyden kymmenestä gurusta. 
Hän oli sikhiläisyyden 9. gurun Guru Tegh Bahadurin poika. Hänestä tuli guru vasta 9-vuotiaana hänen isänsä tullessa teloitetuksi kieltäytyessä kääntymästä islamiin. 
Guru Gobind Singh muistetaan erityisesti sikhiläisyyden yhteisön käsitteen "Khalsan" kehittäjänä. Hän myös otti käyttöön sukunimen Singh kaikille sikhimiehille. 
Hän kuoli salamurhan uhrina. Kaikki hänen neljä poikaansa kokivat väkivaltaisen kuoleman ennen isäänsä, ja näitä neljää poikaa muistetaan sikhien "Shaheedi Chaar Sahibzaade" -muistojuhlassa. Guru Gobind Singhin oman ilmoituksen mukaan hän oli viimeinen sikhien ihmisguruista.
The Idol

The Idol on yhdysvaltalainen draamasarja, jonka ovat luoneet Sam Levinson, Abel ”The Weeknd” Tesfaye ja Reza Fahim. Sarjan pääosia esittävät Lily-Rose Depp, Tesfaye, Suzanna Son, Troye Sivan ja Jane Adams. Muita osia esittävät muun muassa Jennie Kim, Rachel Sennott, Hari Nef, Moses Sumney, Da'Vine Joy Randolph, Eli Roth ja Hank Azaria.
Sarjan keskiössä on nuori naispuolinen pop-ikoni Jocelyn (Depp) ja se seuraa hänen sekä hämäräperäisen yöklubin omistajan, self help -gurun ja kulttijohtajan Tedrosin (Tesfaye) monimutkaista suhdetta.
"The Idolin" kaksi ensimmäistä jaksoa saivat ensiesityksensä Cannesin elokuvajuhlilla toukokuussa 2023. Ensimmäinen jakso julkaistiin HBO Maxissa 4. kesäkuuta 2023 ja viimeinen 2. heinäkuuta 2023. Sarja sai erittäin huonon vastaanoton ilmestyessään. Sitä kritisoitiin erityisesti ohjauksesta, käsikirjoituksesta sekä seksuaalisestä sisällöstä. "The Guardianin" ja "The Daily Telegraphin" arvosteluissa sitä kutsuttiin yhdeksi kaikkien aikojen huonoimmista televisio-ohjelmista ikinä sekä vuoden huonoimmaksi sarjaksi.
The Slovak Spectator

The Slovak Spectator on Slovakian ainoa englanninkielinen sanomalehti, joka ilmestyi aluksi viikottain. Lehden ensimmäinen numero ilmestyi 1. maaliskuuta 1995. Kolme vuotta myöhemmin lehti avasi omat verkkosivunsa. Lehteä julkaisee Petit Press -niminen yhtiö. Sittemmin lehti on alkanut ilmestyä kerran kuukaudessa. Vuonna 2020 lehden keskivertolevikki oli 5000 kappaletta. Lehden lukijakunta on melko brändiuskollista, sillä 31 % lehden lukijoista ei lue muita slovakialaisia lehtiä.
Sen nykyisenä päätoimittajana toimii Peter Dlhopolec. Lehden päätoimitus sijaitsee Bratislavassa.
SME

SME () on slovakialainen sanomalehti, joka ilmestyy päivittäin. Se on perustettu vuonna 1993, ja sen perustajat olivat aiemmin toimineet hallituksen kynsiin joutuneen Smena-lehden toimituksessa. Lehti on kallellaan keskusta-oikeistoon. Lehden päätoimitus sijaitsee Bratislavassa.
Vuonna 2022 lehden levikki oli 39 000. Vuodesta 2021 lähtien lehden julkaisija on toiminut Petit Press -niminen yritys.
Lehden päätoimittajana toimii Beata Balogová.
Ametistikolibri

Ametistikolibri ("Calliphlox amethystina") on kolibreihin kuuluva lintulaji.
Lajia tavataan Etelä-Amerikan trooppisilta alueilta.
Ametistikolibri on yksi pienimmistä kolibrilajeista. Koiras räpyttää siipiään 80 kertaa sekunnissa, hiukan isokokoisempi naaras 60 kertaa sekunnissa.
Angioödeema

Angioödeema eli angioedeema on sairaus, joka aiheuttaa ihoalueen tai limakalvon turpoamista. Tyypillisesti turpoavat silmien ja huulten alueet, mutta muitakin mahdollisia paikkoja on. Kohtaus syntyy tavallisesti allergisen reaktion seurauksena, ja joissain tapauksissa se on anafylaksian oire. Joskus angioödeema syntyy myös lääkkeen sivuvaikutuksena, vaikka potilaalla ei olisi varsinaista lääkeallergiaa, tai sairastetun infektion, kuten flunssan seurauksena. Perinnöllistä angioödeema on alle 1 % tapauksista.
Angioödeemakohtauksen oireet ovat tietyn ihoalueen tai limakalvon turvotus ja joskus punoitus. Yleensä, joskaan ei aina, turvotukseen liittyy myös pistelyä ja kipua. Joissain tapauksissa angioödeeman yhteydessä esiintyy myös nokkosihottumaa. Oireet kestävät tyypillisesti 1–3 vuorokautta ja pisimmillään noin 5 vuorokautta.
Hoito.
Joskus hoidoksi riittää, että potilaan tilaa seurataan. Tarvittaessa lääkäri tutkii, aiheuttaako oireet jokin allergia, ja jatkossa potilas välttelee allergisen reaktion aiheuttajaa. Jos kohtaus ei ole johtunut reaktiosta tulehduskipulääkkeeseen, potilas saattaa hyötyä kipulääkkeestä. Oireita saattaa lievittää myös oireilevan alueen viilentäminen kylmähoidolla tai kylmägeelillä.
Tarvittaessa lääkäri määrää potilaalle lääkekuurin esimerkiksi antihistamiinia, glukokortikoidia tai traneksaamihappoa. Antihistamiini lievittää oireita ainakin silloin, kun niihin liittyy myös nokkosihottumaa, mutta ei välttämättä muissa tapauksissa. Jos potilaan hengitystiet ovat turvonneet, hänelle annetaan adrenaliinia turvotuksen vähentämiseksi ja tarvittaessa lisähappea. Potilas myös siirtyy sairaalaan tarkkailtavaksi.
Pribinan risti

Pribinan risti () on slovakialainen kunniamerkki. Se perustettiin 2. helmikuuta 1994. Sitä myönnetään Slovakian kansalaisille tunnustuksena erityisistä ansioista talouden, yhteiskuntatieteellisen ja kulttuurillisen kehityksen saralla. Ehdotuksen nimityksiin tekee joko Slovakian parlamentti tai hallitus, jotka presidentti sitten hyväksyy. Presidentti voi myös tehdä nimityksiä oma-aloitteisesti omaa harkintaansa käyttäen.
Kunniamerkkiä jaetaan kolmessa luokassa:
Kristinusko Papua-Uudessa-Guineassa

Tämä artikkeli kertoo kristinuskosta Papua-Uudessa-Guineassa. Kristinusko on Papua-Uuden-Guinean suurin uskonto. Väestöstä 64,3 prosenttia kuului vuonna 2011 protestanttisiin kirkkoihin ja 26 prosenttia roomalaiskatoliseen kirkkoon. Muihin kristillisiin kirkkoihin kuului noin 5,3 prosenttia väestöstä. 
Kristinusko tuli Papua-Uuteen-Guineaan 1800-luvulla. Suurin yksittäinen kirkko on katolinen kirkko. Katoliset, anglikaanit ja protestantit muodostavat yhdessä kirkkojen kansallisen neuvoston. Lisäksi maassa toimii useita evankelisia ja helluntailaisia kirkkoja, jotka ovat yhteydessä maailman evankeliseen allianssiin.
Crocq

Crocq (oksitaaniksi: "Cròc") on kunta keskisessä Ranskassa Creusen departementissa Uuden-Akvitanian alueella. Se sijaitsee noin 24 kilometriä Aubussonin kaupungista kaakkoon.
Château de Crocq on rakennettu 1100-luvulla. Sen rakennutti Crocqin hallitsija Robert I Dauphin. Linna oli sotilaallisesti tärkeällä paikalla Auvergnen ja Limousinin rajalla. Linna purettiin Richelieun määräyksestä vuonna 1632, ja siitä on jäljellä enää kaksi tornia. Linnan jäänteet on ollut historiallinen muistomerkki vuodesta 1926 lähtien. Alempana kylässä sijaitsevassa kappelissa on 1500-luvulta peräisin oleva triptyykki, joka kuvaa Pyhän Eligiuksen elämänvaiheita.
Óvo

Óvo () voi viitata seuraaviin paikkoihin Kreikassa:
Diakoftó

Diakoftó (, ) tai Diakoptó (, ) voi viitata seuraaviin paikkoihin Kreikassa:
Johannes Finne Rosenvinge

Johannes Finne Rosenvinge (7. kesäkuuta 1804 Trondheim – 12. kesäkuuta 1827 Kööpenhamina) oli norjalainen taidemaalari ja piirtäjä. Hän piirsi lukuisia muotokuvia aikansa tunnetuista ihmisistä.
Kaparélli

Kaparélli (, ) voi viitata seuraaviin paikkoihin Kreikassa:
Fellesforbundet

Fellesforbundet on norjalainen ammattiliitto, joka edustaa muun muassa rakennus-, paperiteollisuus- ja kuljetusalan työntekijöitä. Se perustettiin vuonna 1988 ja sillä on noin 160 000 jäsentä. Fellesforbundet on keskusjärjestö Landsorganisasjonenin toiseksi suurin jäsenjärjestö.
Aspronísia (Dodekanesia)

Aspronísia () on pienten Kreikan saarten ryhmä, joka kuuluu Dodekanesian saariryhmään ja jonka saaret sijaitsevat Leipsoín saaren koillispuolella. Saaret ovat asumattomia. Hallinnollisesti Aspronísian saaret kuuluvat Leipsoín kuntaan, Kálymnoksen alueyksikköön ja Etelä-Egean saarten alueeseen. Aspronísia, suomeksi ”Valkosaaret”, ovat saaneet nimensä valkoisista kallioistaan ja rannoistaan.
Saaret.
Saariryhmän suurimmat saaret ovat:
Balámou

Balámou (; eli "Nisiá Balámou/Balamoú", Νησιά Μπαλάμου/Μπαλαμού) eli Báloma (Μπάλωμα) on kolmen pienen Kreikan saaren ryhmä, joka kuuluu Dodekanesian saariryhmään ja sijaitsee Pátmoksen saaren koillisrannikon edustalla. Saaret ovat asumattomia. Hallinnollisesti Balámoun saaret kuuluvat Pátmoksen kuntaan, Kálymnoksen alueyksikköön ja Etelä-Egean saarten alueeseen.
Saaret.
Saariryhmän saaret ovat:
Báloma

Báloma () voi viitata seuraaviin saariin Kreikassa:
Kalapódia

Kalapódia () on kahden pienen Kreikan saaren ryhmä, joka kuuluu Dodekanesian saariryhmään ja jonka saaret sijaitsevat Leipsoín saaren kaakkoispuolella sen ja Léroksen välissä. Saaret ovat asumattomia. Hallinnollisesti Kalapódian saaret kuuluvat Leipsoín kuntaan, Kálymnoksen alueyksikköön ja Etelä-Egean saarten alueeseen.
Saaret.
Saariparin saaret ovat:
Makrý Aspronísi

Makrý Aspronísi () on pieni Kreikan saari, joka kuuluu Dodekanesian saariryhmään ja tarkemmin Aspronísian saariin, ja sijaitsee Leipsoín saaren koillispuolella. Saaren pinta-ala on noin 0,032 neliökilometriä ja se on asumaton. Hallinnollisesti Makrý Aspronísi kuuluu Leipsoín kuntaan, Kálymnoksen alueyksikköön ja Etelä-Egean saarten alueeseen. Makrý Aspronísin (”Pitkä Valkosaari”) itäpuolella sijaitsee Mikró Aspronísi (”Pieni Valkosaari”) ja kauempana pohjoiseen päin Megálo Aspronísi (”Suuri Valkosaari”).
Megálo Aspronísi

Megálo Aspronísi () on pieni Kreikan saari, joka kuuluu Dodekanesian saariryhmään ja tarkemmin Aspronísian saariin, ja sijaitsee Leipsoín saaren koillispuolella. Saaren pinta-ala on noin 0,046 neliökilometriä ja se on asumaton. Hallinnollisesti Megálo Aspronísi kuuluu Leipsoín kuntaan, Kálymnoksen alueyksikköön ja Etelä-Egean saarten alueeseen. Megálo Aspronísin (”Suuri Valkosaari”) eteläpuolella sijaitsevat Makrý Aspronísi (”Pitkä Valkosaari”) ja Mikró Aspronísi (”Pieni Valkosaari”). Megálo Aspronísi on nimensä mukaisesti Aspronísian saarista suurin.
Mikró Aspronísi

Mikró Aspronísi () on pieni Kreikan saari, joka kuuluu Dodekanesian saariryhmään ja tarkemmin Aspronísian saariin, ja sijaitsee Leipsoín saaren koillispuolella. Saaren pinta-ala on noin 0,032 neliökilometriä ja se on asumaton. Hallinnollisesti Mikró Aspronísi kuuluu Leipsoín kuntaan, Kálymnoksen alueyksikköön ja Etelä-Egean saarten alueeseen. Mikró Aspronísin (”Pieni Valkosaari”) länsipuolella sijaitsee Makrý Aspronísi (”Pitkä Valkosaari”) ja kauempana pohjoiseen päin Megálo Aspronísi (”Suuri Valkosaari”).
Qiyu Zhou

Qiyu Zhou (; s. 6. tammikuuta 2000 Jingzhou, Kiina), tunnetaan myös nimellä Nemo Zhou ja internetissä aliaksella akaNemsko, on kiinalaissyntyinen kanadalainen shakinpelaaja. Zhou on maailman shakkiliiton naisten suurmestari (NSM) ja mestari (FM) ja alle 14-vuotiaiden tyttöjen maailmanmestari vuodelta 2014. Zhousta tuli Suomen historian nuorin shakin Suomen mestari hänen voittaessaan 5-vuotiaana alle 10-vuotiaiden yleisen sarjan. Zhoun perhe muutti Kanadaan hänen ollessaan noin 11-vuotias, ja siitä lähtien hän on edustanut Kanadaa. Hänen korkein elo-lukunsa on 2367.
Varhainen elämä.
Zhou syntyi 6. tammikuuta 2000 Changrong Yulle ja Jiehan Zhoulle Jingzhoussa, Kiinassa. Hän aloitti shakinpeluun kolmevuotiaana Ranskassa, jossa hänen isänsä työskenteli. Zhou liittyi shakkikerhoon, jossa hänen lahjakkuutensa shakissa huomattiin hänen kyvystään voittaa 10-vuotiaita poikia, vaikka hän oli pelannut shakkia vasta kuukauden. Zhou muutti Suomeen nelivuotiaana isänsä saadessa töitä VTT:ltä ja Oulun yliopistolta. Vuonna 2005 hänestä tuli Suomen historian nuorin shakin Suomen mestari hänen voittaessaan viisivuotiaana alle 10-vuotiaiden yleisen sarjan. Zhou uusi voittonsa vielä kolme kertaa vuosina 2008–2010. 
Vuonna 2008 Zhou voitti nuorten MM-kisoissa Vietnamissa hopeaa alle 8-vuotiaiden tyttöjen sarjassa ja vuonna 2010 naisten Suomen mestaruuden vain kymmenvuotiaana. Vuonna 2014 hän voitti alle 14-vuotiaiden tyttöjen maailmanmestaruuden Durbanissa, Etelä-Afrikassa.
Zhoun perhe muutti Ottawaan, Kanadaan vuonna 2011 Zhoun ollessa noin 11-vuotias. 
Myöhempi elämä.
Zhou striimaa Twitchissä ja Chess.com-sivustolla. Vuonna 2020 hänestä tuli ensimmäinen shakkistriimaaja, joka sopi sopimuksen merkittävän esports-organisaation kanssa. Hän puhuu englantia, mandariinikiinaa ja suomea.
Páploma

Páploma (, myös "Paplomatá", Παπλωματά, "Báloma", Μπάλωμα) on pieni Kreikan saari, joka kuuluu Dodekanesian saariryhmään ja sijaitsee Leipsoín saaren pohjoisrannikon edustalla. Saaren pinta-ala on noin 0,007 neliökilometriä ja se on asumaton. Hallinnollisesti Páploma kuuluu Leipsoín kuntaan, Kálymnoksen alueyksikköön ja Etelä-Egean saarten alueeseen.
Blackpinkin diskografia

Tämä on Blackpinkin diskografia.
Hintakaari

Hintakaari on suomalainen halpatavarataloketju, jolla on viisi myymälää. Ketjun ensimmäinen kauppa avattiin vuonna 1996 Hämeenkyröön.
Hintakaaren taustayhtiönä toimii Lepistö Group. Vuonna 2021 yritys työllisti noin 50 henkilöä, johon on laskettu mukaan myös kausityöntekijät. Lepistö Groupin liikevaihto oli 13 miljoonaa euroa vuonna 2022.
Toiminta.
Aimo Lepistö perusti vuonna 1996 ensimmäisen Hintakaari-myymälän Hämeenkyrön Kyröskoskelle. Ketju on laajentunut esimerkiksi yritysostojen kautta hankkimalla muun muassa porilaisen Talousmarkan liiketoiminnan. Hintakaaren vetovastuu siirtyi vuonna 2021 Aimo Lepistön lapsille Sami Lepistölle, Sari Lepistölle ja Satu Lepistölle. 
Hintakaarella oli myymälä myös Eurassa, mutta rakennus paloi keväällä 2017. Poliisi epäili, että liikekeskuksen tulipalo oli tahallaan sytytetty.
Vuonna 2020 yritys ilmoitti, että se avaa toimipisteen Kuljun kartanossa. Samalla kerrottiin myös Kyröskosken myymälän sulkemisesta. Kuljun kartanon tiloissa toimi vuosina 1979–2018 Löytötavaratalo, joka ajautui konkurssiin. 5600 neliön kokoinen Kuljun kartanon kauppa on Hintakaaren suurin myymälä.
Nykyiset myymälät ja valikoima.
Hintakaarella on myymälät Hämeenkyrössä, Porissa, Lempäälässä, Loimaalla ja Kouvolassa. Ketjun liikkeissä myydään esimerkiksi rakennus- ja autotarvikkeita, kodin ja vapaa-ajan tuotteita, huonekaluja, pihatarvikkeita ja kulkuneuvoja.
Košicen rautatieasema

Košicen rautatieasema () eli lyhyemmin Košicen asema (Stanica Košice) on rautatieasema Slovakian itäosassa sijaitsevassa Košicen kaupungissa. Asema on yksi maansa keskeisimmistä ja kuuluu osana Slovakian tasavallan rautateiden (ŽSR) yhteensä 292:n rautatieaseman (2022) palveluverkostoon.
Košicen linja-autoasema sijaitsee rautatieaseman eteläpuolella.
Silia Kapsis

Vasiliki ”Silia” Kapsis (; s. 5. joulukuuta 2006 Sydney, Uusi Etelä-Wales, Australia) on australiankreikkalainen laulaja. Kapsis syntyi Sydneyssä kyproksenkreikkalaiselle isälle ja Thessalonikista kotoisin olevalle kreikkalaiselle äidille.
Kapsis on toiminut Australian nuorten esiintyvien taiteilijoiden pääsolistina. Kapsis julkaisi debyyttisinglensä "Who Am I?" vuonna 2022 ja singlet "No Boys Allowed" ja "Disco Dancer" vuonna 2023.
Kyproksen yleisradioyhtiö CyBC ilmoitti 23. syyskuuta 2023 valinneensa Kapsiksen sisäisesti Kyproksen edustajaksi Eurovision laulukilpailuun 2024. Hänen kilpailukappaleensa on nimeltään "Liar" ja se julkaistiin musiikkialustoilla 1. maaliskuuta 2024. Hän tuli finaalissa 15. sijalle saatuaan yhteensä 78 pistettä, joista 44 yleisöltä ja 34 ammattilaisraadeilta.
Skotterud

Skotterud on Eidskogin kunnassa Norjassa sijaitseva taajama ja kuntansa hallinnollinen keskus. Taajaman pinta-ala on 1,5 neliökilometriä ja asukasluku 1 366 vuonna 2022. Skotterudista on Ruotsin rajalle noin yhdeksän kilometriä.